# La Chàrcer

La Chàrcer (La Charce en francés) es una comuna occitana de Daufinat situaa dins lo departament de Droma e la region d'Auvèrnhe-Ròse-Aups, ancianament de Ròse-Aups.

## Toponimia
### Atestacions istoricas

Las atestacions istoricas son Sancta Maria de Carcere (1183), La Charcer (1220), Sancta Maria de Carceris (1242), Castrum Sanctae Mariae de Carcere / Carcerem (1251), Charssia (1625), La Charsse (1641).

### Atestacions occitanas

H.Schook a sistematicament utilizat la fòrma La Charça. E.Chalamèl e JL.Ramel an transcrich aqueu toponim sota la fòrma La Charço en nòrma mistralenca. F.Mistral a escrich La Charce dins Lou Trésor dou Félibrige.

### Etimologia

Lo nom de luòc proven probablament del latin "carcere" que significa "preson" o "luòc de detencion". Lo toponim poiriá designar a l'origina la preson dau chastèu feudau, encuèi roïna, e puèi per un procediment metonimic, lo chastèu complet. Una autra explicacion considèra que lo relèu montanhós entornejant la comuna, amb de montanhas pròchas e nautas separaas per d'estrechas vaus e gòrjas, poiriá èsser a l'origina dau toponim, liat a l'idèa d'un luòc entraucat, encerclat.

### Realizacion fonetica e toponim occitan

Lo nom de la comuna es prononciat localament [ǀa ˈt͡ʃaʀse]. Una prononciacion de tipe [ǀa ˈt͡ʃaʀsɔ] correspond puslèu a una "occitanizacion" dau nom de comuna en francés, quand la prononciacion locala es conforma a l'etimologia, en notant pasmens que l'accentuacion es pas sus la darnièra sillaba. Ensin, es lo nom de comuna La Chàrcer qu'es estat prepausat, sus la basa de la prononciacion locala e de l'etimologia, per validacion dins l'encastre dau projècte Openstreetmap-oc de la Comission Toponimica Occitana de l'IEO e dau trabalh de redaccion entamenat per l'IEO Auvèrnhe-Ròse-Aups d'un diccionari daus noms de comunas de Droma.
Se pot notar que, se la comuna es a proximitat de l'isoglòssa de realizacion de la palatalizacion cha en [ t͡s ], lo toponim, es ben prononciat amb una realizacion en [ t͡ʃ ].

## Administracion

Lista deus cònsols successius :
| Periòde | Periòde | Identitat |
| 2008 | 2014 | Laurent Haro |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 31, totala: 31 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 238 | 209 | 232 | 242 | 251 | 239 | 232 | 217 | 240 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 204 | 189 | 180 | 190 | 188 | 181 | 162 | 129 | 127 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 123 | 113 | 127 | 103 | 95 | 97 | 104 | 79 | 80 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 52 | 46 | 47 | 38 | 36 | 48 | 44 | 43 | 39 39 |
| 2009 | 2010 |
| 34 34 | 30 30 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Droma

## Nòtas

* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.70
* ↑ H.Schook, Lo Tresaur dau Dioàs, 3e tirage, Edicions Lo Pitron, 2012, p.37
* ↑ H.Schook, Lo Pitron, No.39, Ed. Lou Pitrou, 1988, p.8
* ↑ H.Schook, Lo Pitron, No.94, Ed. Lou Pitrou, 2012, p.17
* ↑ H.Schook, Lo Pitron, No.96, Ed. Lou Pitrou, 2014, p.8
* ↑ E.Chalamel, Ma Gleno, Libraire de Dóufinat & de Prouvènço, 1925, p.XI
* ↑ JL.Ramel, Récits des Baronnies, Bibliothèque Pédagogique - Nyons, 2001, p.183
* ↑ F.Mistral, Lou Tresor dóu Felibrige, T.1, A-F, Marcel Petit C.P.M., 1979, p.532, https://gallica.bnf.fr/ark:/12148/bpt6k74854/f539.item
* ↑ JC.Bouvier, Noms de lieux du Dauphiné, Bonneton, 2002, p.87
* ↑ JC.Daumas, Le pays de l'Oule, Cahiers de l'Oule - Club sportif et culturel Mottois, 2010, p.420
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.48
* ↑ Dins l'encastre dau trabalh de toponimia de l'IEO Ròse-Aups en 2014, es estat notat dins un enregistrament qu'un locutor naturau de Rotier prononciava Chalancon [t͡saʀɑ̃ˈku] e La Chàrcer [ǀa ˈt͡ʃaʀse].